Vladimir (Rusija)

Vladimir (ruski: Влади́мир) grad je u Rusiji, administrativno središte Vladimirske oblasti. Smješten je na lijevoj obali rijeke Kljazme, 180 km sjeveroistočno od Moskve. Glavno je prometno čvorište na automobilskim (M-7 "Volga") i željezničkim (Moskva — Nižnji Novgorod) magistralama (stanica Vladimir). Zračna luka Semjazino nalazi se 6 km zapadno od Vladimira, a za vrijeme Hladnog rata zračna baza Dobryninskoje nalazila se 16 km sjeveroistočno. Površina zemljišta gradskih granica iznosi 124,6 km², a područje samoga grada zauzima 60 km². Grad je dijelom Zlatnog prstena Rusije i priznata je turistička destinacija. Vladimir je jedinstveni grad u Rusiji. Prigradskom električnom željeznicom izravno je povezan s dvama ruskim gradovima koji imaju metro. Ako se ide vlakom iz Vladimira, najbliža postaja u Moskvi je "Novogirejevo", a u Nižnjem Novgorodu — "Moskovska". Vladimir je bio glavni grad srednjovjekovne Rusije nakon početka raspada Kijevske Rusije 1157. godine pa do aneksije Velikog kneževstva Vladimirskog od strane Moskve 1328. godine. Dvije katedrale Vladimira spadaju u svjetska kulturna baština. Vidi i: Bijeli spomenici Vladimir-Suzdalja Zlatna vrata u Vladimiru Vanjske veze Službene stranice grada Vladimira Arhivirano 2011-03-11 na Wayback Machine-u (ru) (en) Web stranice starog grada Vladimira (ru)